تېرو ۲۴ ساعتونو کې د سرې میاشتې د فعالیتونو خبرونه: هرات: د زنده جان ولسوالۍ په پښتون آباد او واحد آباد کلیو کې له ۷۵ زلزله ځپلو کورنیو سره د ۷.۵ ټنه اوړو او ۷۵ بستو مکرونیو ترڅنګ د ۷ قلمه غیر خوراکی توکو مرسته هم ترسره شوه. همدارنګه له یادو ۷۵ کورنیو سره د ۶۰۰ کیلو خُرما مرسته هم ترسره شوه. سرپل: د سانچارک په ولسوالۍ کې له ۲۴۷ کورنیو سره د ۱۶.۶۷۲ ټنه خوراکی توکو مرسته ترسره شوه، چې هرې کورنۍ ته ۶۷.۵ کیلو خوراکی توکی ورکړل شول. بادغیس: * د روغتیایی کارکوونکو پر مټ په بېلابېلو سیمو کې په تېرو ۳۰ ورځو کې ۶،۶۲۷ تنه ناروغانو ته روغتیایی خدمات وړاندې شوی. * د جوند ولسوالۍ د تګاب په کلی کې یوه کورنۍ چې د اورلګېدنې له امله زیانمنه شوې وه، د ۴ قلمه غیر خوراکی توکو مرسته ورسره وشوه، چې یوه خېمه، ۱ ترپال، ۱ د پخلنځی سیټ او ۶ کمپلې په کې شاملې وې. سمنګان: ښوونیز مرکز کې ۲۹ تنو زده کوونکو ته د سرې میاشتې د پېژندنې په موخه نشراتی غونډه ترسره شوه. فاریاب: د میمنې په ښار کې د ورښتونو له امله له ۱۹ زیانمنو شویو کورنیو سره د ۵ قلمه غیر خوراکی توکو مرسته وشوه، چې کمپلې، خېمې، د پخلنځی سیټونه، ترپالونه او د اوبو بوشکې په کې شاملې وې.